Asociația națională a cadrelor militare în rezervă și retragere „Alexandru Ioan Cuza” - Filiala județeană Giurgiu „Mircea cel Bătrân”

S-a scris și se va mai scrie despre organizațiile n o n g u v e r n a m e n t a l e – abreviat ONG – din România, dar și din lume. O organizație nonguvernamentală este o instituție care desfășoară activități non-profit, independent față de activitățile guvernamentale, deși pot fi integral sau parțial finanțate de stat. Termenul a fost introdus pentru prima dată în articolul 71 din Carta Națiunilor Unite din 1945. Un ONG, o instituție care lucrează independent față de activitatea guvernelor, este format dintr-un grup de cetățeni constituiți voluntar fără scop lucrativ de la nivel local, național sau internațional care abordează probleme în sprijinul bunului public.

Este o definiție care este dată de Departamentul Organizației Națiunilor Unite pentru comunicații globale. Termenul este folosit sinonim cu organizația societății civile (OSC), care este orice asociație fondată de cetățeni în sprijinul acestora pe baza respectării drepturilor omului, libertății de asociere și în interes public. Hilton, Matthew și colab. eds. într-o lucrare dedicată ONG publicată în 2013 arată rolul acestora în modelarea societății britanice moderne. Asociațiile de lucrători pe meserii au avut un rol hotărâtor în dezvoltarea orașelor îndeosebi în Transilvania, dar și în toate provinciile locuite de români. Asociația județeană a Cadrelor militare „Mircea cel Bătrîn” din județul Giurgiu, asociație non-profit, a luat ființă la data de 1 februarie 2003.

În cadrul unei Conferințe generale de constituire s-a aprobat și statutul organizației. Sediul organizației din Bulevardul București nr. 63- 65 a fost asigurat de Consiliul județean Giurgiu. Conform procesului verbal din data menționată mai sus au fost alese prin vot organele de conducere și control, biroul executiv fiind format din Gen. Bg. Udroiu Florin, președinte, Col. (r.) Cristea Tudor, prim vicepreședinte, Comandor Simion Mihai, vicepreședinte Col. r. Deacu Ion, vicepreședinte Col. r. Duțu Ioan, Secretar, Lt. Col. Brad Lehin, contabil. S-a stabilit ca Lt. Col R. Hârșenie Gheorghe să fie împuternicit pentru desfășurarea activității pentru obținerea personalității juridice a asociației constituite.

În baza Certificatului de înscriere a persoanelor juridice fără scop patrimonial nr. 14 din 22.09.2004 a Judecătoriei Giurgiu se instituie Filiala Giurgiu. Personalitățile militare care au făcut parte din Filiala Giurgiu au fost: general locotenent Costache Mihăiță, Colonel Duțu Ion, fost președinte al filialei între 2009-2012, col. Țuculan Marin, membru în comitetul de inițiativă pentru formarea asociației, loc. col. Silion Dumitru, fost președinte în perioada 1991-1997, col. Lincan Dumitru și maistru militar pr. Dumitru Costel.

Generalii și ofițerii care au îndeplinit funcția de președinte a Filialei Giurgiu, ofițerii și maiștrii militari care s-au remarcat în activitățile organizate la nivel local, național și internațional ale filialei au fost: general de brigadă Florian Udroi, peședinte de filială între 2003-2009, 2012-2014, colonel (r.) Duțu Ioan secretar executiv 2003-2009 și președinte în perioada 2009-2012, comandor (r) Uncescu Costel, prim vicepreședinte, președinte din 2014 – până la deces, comandor (r) Victor Velef, șef compartiment relații externe în perioada 2003 până în prezent, comandor (r) Delcea Gheorghe, secretar executiv în perioada 2009 până în prezent, colonel (r) Baciu Nicolae, prim vicepreședinte în perioada 2003-2006, Comisar șef Deacu Ion, prim vicepreședinte, colonel (r) Vasile Marin prim vicepreședinte și șef organizare în perioada 2010-2012.

Prin cererea înregistrată la Judecătoria Giurgiu din data de 8 iunie 2021, Asociația Organizația județeană a cadrelor militare în rezervă și în retragere Giurgiu primește denumirea solicitată de Filiala județeană Giurgiu „Mircea cel Bătrân” a Asociației Naționale a Cadrelor Militare în Rezervă și Retragere „Alexandru Ioan Cuza” pe baza cererii de modificare a denumirii, modificările aduse statutului asociației, hotărârii adunării asociației. Deviza asociației este PATRIE, ONOARE DEMNITATE, filiala are însemn heraldic propriu, steag și fanion propriu. Ca parte integrantă a Asociației Naționle a Cadrelor Militare în Rezervă și Retragere, recunoscută ca fiind de utilitate publică conform Hotărârii de guvern nr. 20 din 15.01.2004 filiala Giurgiu este la rândul ei de utilitate publică.

Filiala beneficiază de sprijinul material și financiar al Ministerului Apărării Naționale, prin Asociația Națională a Cadrelor Militare în Rezervă și Retragere „Alexandru Ioan Cuza”. Obiectivele filialei prevăzute prin Statut sunt: reprezentarea și apărarea intereselor cadrelor militare în rezervă și retragere, inclusiv la cele referitoare a pensiilor militare, asisență medicală, protecție socială, accesul la facilitățile de recuperare, tratament, odihnă, recreere, conform prevederilor legale, consilierea membrilor filialei la solicitarea acestora la problemele de drepturi și obligații cetățenești, organizarea și desfășurarea de acțiuni pentru constituirea de fonduri în beneficiul organizării unor activități ale membrilor asociației, cultivarea tradițiilor naționle și militare, conservarea monumentelor, locurilor istorice, promovarea valorilor fundamentale ale democrației, intereselor și simbolurilor naționale ale României, cultivarea valorilor civice ale statului de drept, a respectării drepturilor omului, interzicerea discriminării de orice tip și orice manifestare rasială.

Activitatea de relații internaționale a Filialei se înscrie în activitatea pe această linie a Asociației Naționale a Cadrelor Militare în Retragere și în Rezervă „Alexandru Ioan Cuza”, al cărui scop îl reprezintă promovarea imaginii, tradițiilor și valorilor Armatei Române, menținerea și dezvoltarea relațiilor de prietenie statornicite cu armatele și structurile asociative ale țărilor aliate și prietene. Obiectivele și acțiunile de cooperare internaționlă sunt stabilite anual în Planul de activități din Planul de relații internaționale, pe baza unui protocol semnat de reprezentații implicați în cooperare.

Acorduri de colaborare sau protocoale de cooperare cu structuri similare la nivel local din sistemul de Apărare Națională, Ordinii Publice și Securității Naționale, precum și cu alte structuri asociative la nivel local, încheierea de parteneriate cu autorități ale statului pentru participarea la programe de finanțare europeană sunt de asemenea, prevăzute prin statutul asociației. Din 2018 conducerea asociației este asigurată în urma alegerii Adunării generale a asociației Lt. Col. R. Drăguț Adrian Iulian ajutat de un Birou executiv format din comandor (r) Victor Velef, col. Munteanu Liviu, vicepreședinte.

Activitățile organizate de Filiala județeană Giurgiu „Mircea cel Bătrân” a Asociației naționale a cadrelor militare în Rezervă și Retragere „Alexandru Ioan Cuza” stabilite în baza unor programe anuale și au în vedere: activități la nivelul organizației săptămânale, lunare, anuale privind omagierea unor personalități militare istorice, eroi, la nivel local, național și internațional; organizarea de activității recreative pemntru membrii asociației, activități de socializare zilnice, table, șah, biliard, vizionarea de activități sportive;

organizarea de ativități culturale și mese festive cu membrii asociației cu prilejul Zilei Naționale a României, zilei armatei sau marinei, zilei de 8 martie ziua femeii, Zilei Naționale a Republicii Bulgaria în colaborare cu asociațiile de profil din această țară; organizarea de excursii pe teme istorice pentru membrii filialei sau la monumente ale eroilor români din Războiul de Independență din 1877, Primul Război Mondial, al Doilea Război Mondial etc. Colaborarea cu bulgarii s-a realizat pe baza unui protocol încheiat cu asociația de profil similară și a avut și are în vedere următoarele activități: sărbătorirea în comun a zilele celor două armate – română și bulgară la 25 octombrie respectiv la 6 mai; organizarea de activități sportive în cele două orașe Giurgiu și Ruse: tenis de masă, pescuit, șah, table; de 20 de ani pe 27 decembrie de Sf. Ștefan și de 6 mai, ziua orașului Ruse. Activitățile au fost organizate cu participarea a 50 de persoane membre ale celor două asociații.

Prof. univ. dr. Ștefan Păun

Contents